3.+Procediment+del+treball


 * ASPASIM**
 * Procediment del treball dels rodolins amb els alumnes del grup de primària, 7, 8 i 9 anys.**

Per poder crear un rodolí amb els nostres alumnes, hem utilitzat símbols SPC, triats una mica a l'atzar. En una capsa petita,hem posat 5 símbols representatius de 5 subjectes (jo, cargol, nen, gat i casa), en una altra hem posat 5 verbs (treballar, menjar, agafar, caminar i pensar). Hem anat creant diferents frases, utilitzant els mots triats fins que hem considerat que hi havia una frase que ens podia servir per fer el rodolí. - "//Per treballar millor,// //faig servir l'ordinador".// //- "El cargol// //es menja la col".// Per fer els dibuixos, la mestra de l'aula d'Aspasim, va llegir els rodolins amb els seus alumnes i van triar 2 que els hi van agradar més. Hem utilitzat dues tècniques diferents. En un dels rodolins, hem buscat retalls a diaris i revistes amb imatges reals d'un nen. També hem utilitzat retalls amb relleu, per poder tocar i vivenciar amb els alumnes que tenen dificultats visuals. L'altre dibuix o il·lustració, l'hem fet pintat els símbols SPC de la frase.


 * POETA FOIX**
 * Procediment del treball dels rodolins amb l'alumnar de 1r A i B**

Per començar a motivar l’activitat, a Català, vam fer una lectura col·lectiva d’un poema projectat a la PDI. Ens vam adonar que hi havia unes paraules que acabaven igual, que rimàvem. Vam proposar que pensesin paraules amb rima, sortien a escriure-les a la pissarra i ben aviat en vam tenir moltes. Posteriorment vam agafar parelles de paraules i vam veure com fer un rodolí. Al principi eren molt curts però després es van anar fent més llargs. Un cop vist com es feia, vam demanar als nens i nenes que amb grup de taula (4 alumnes) fessin rodolins. Vam fotocopiar i repartir el llistat de paraules que havien escrit conjuntament per si els podia ajudar. Cada grup va fer tots els rodolins que va poder. Els van exposar a la resta del grup i entre tots vam triar el guanyador de cada grup que seria el que penjaríem a Internet perquè una altra escola el dibuixés. Un cop tots penjats, vam triar quins rodolins fets per una altra escola ens agradaria dibuixar. A Plàstica vam fer els dibuixos individualment i vam triar els que finalment serien penjats després de fotografiar-los. El resultat final és el que queda exposat. -

Aquesta activitat l'hem treballat des de l'àrea d'informàtica, en grupets de 15 nens i nenes. Hem aprofitat la feina a feta a català sobre els rodolins, que ja els havien treballat. Vam explicar l'activitat primer de tot, vam inspeccionar la pàgina del seminari per veure què és un wiki a on penjaríem els nostres rodolins i els nostres dibuixos. Vam veure que aquesta activitat seria coloaborativa amb altres escoles de la zona, quan van veure alguns rodolins ja penjats es va entendre millor el concepte.
 * ESCOLA TÀBER**
 * Procediment del treball dels rodolins amb l'alumnat 1r i 2n.**

A partir d'aquí, vam començar a pensar i escriure rodolins per parelles. Com que érem molts alumnes van sortir molts rodolins, així que, quan tothom havia fet el seu rodolí vam fer un concurs per triar els que ens agradaven més, per tal de penjar-los al Wiki.

En una primera fase, vam poder veure tots els rodolins de les altres escoles i els nostres propis penjats a Internet. Va ser una experiència força sorprenent per ells entendre que una feina que havien fet es podia veure a tot el món. En una segona fase, vam triar els rodolins de les altres escoles que ens feien més gracia per dibuixar i, també per grupets, vam realitzar els dibuixos que han quedat penjats al Wiki. També vam haver de fer un concurs per fer una tria de tots els dibuixos que havien sortit i vam escollir els que més ens agradaven per penjar-los al Wiki.

Finalment, vam poder valorar el resultat veient entre tots el Wiki realitzat i observant els treballs de les altre escoles.

ESCOLA ELS XIPRERS A nosaltres se'ns va encarregar la tasca de gravar els rodolins que previament havien fet i dibuixat les altres escoles. Vam repartir els rodolins abans per a que cada alumne preparés l'entonació del que l'havia tocat. Després vam gravar un per un els rodolins.
 * Procediment del treball dels rodolins amb l'alumnat de 5è.**

--

**NABÍ** **Procediment d'elaboració dels rodolins** Aquesta activitat la vam fer a la classe d'informàtica. Vam fer 12 rodolins, 4 amb els nens de primer i 8 amb els nens de segon. En els dos grups vam treballar col·lectivament, tota la classe junta. Primer vam buscar a internet rodolins. Els nens es van adonar que les dues frases rimaven. A partir d'aquí, els nens van pensar paraules que rimessin. Quan teníem una parella de paraules amb rima, agafaven la primera paraula, feien amb ella una frase i pensaven la segona frase amb l'altra paraula. Al principi els costava una mica, sobretot als nens de primer, de vegades feien les dues frases amb significat independent, fins que es van adonar que havien de tenir un significat comú, un començar i acaba una idea. Un altre dia, quan vam rebre els rodolins de les altres escoles, vam dibuixar-los. Cada nen va triar quin rodolí li agradava més i el va dibuixar, individualment. Després, vam fer la tria d'un dibuix per cada rodolí.